นพ.ทวีศิลป์ รับ แนวโน้ม อนุญาตคนไทยจากต่างประเทศ เดินทางกลับไทยได้มากขึ้น
โฆษก ศบค. ยอมรับ แนวโน้มอนุญาตคนไทยจากต่างประเทศเดินทางกลับไทยต่อวันได้มากขึ้น หลังสถานการณ์โควิด-19 ในประเทศควบคุมได้ดีระดับหนึ่ง แจง แพลตฟอร์ม ไทยชนะ กับแอปพลิเคชัน หมอชนะ ต่างอย่างไรวันที่ 17 พ.ค. นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. กล่าวถึงแพลตฟอร์ม ไทยชนะ กับ หมอชนะ แตกต่างอย่างไร แอปพลิเคชันืหมอชนะ เป็นแอปฯ ดูความเสี่ยงของประชาชนที่ติดเชื้อโควิด-19 สามารถบอกได้มีการไปสถานที่เสี่ยงหรือไม่ แต่ ไทยชนะ เป็นแพลตฟอร์มใหญ่ ซึ่งต่อไป แอปฯ หมอชนะ อาจจะมาอยู่ใน แพลตฟอร์ม ไทยชนะ ในอนาคต เพื่อทำให้สะดวกมากขึ้นเท่านั้นส่วนเรื่องการยกเลิก พ.ร.ก.ฉุกเฉิน นพ.ทวีศิลป์ กล่าวต่อว่า ที่ประชุม ศบค.มีการหารือกันอยู่ตลอด หากมีการปรับเปลี่ยนก็ให้เสนอมา เรื่อง พ.ร.ก.ฉุกเฉิน โรคโควิด-19 ที่ระบาดอยู่ในตอนนี้ เราควบคุมได้ระดับหนึ่ง ซึ่งต้องดูว่า หากไม่มี พ.ร.ก.ฉุกเฉินเราสามารถใช้กฎหมายอะไรทดแทนได้ ยกตัวอย่าง กรณี ยังห้ามเครื่องบินมาลงในประเทศไทย ต้องใช้กฎหมายอะไร หากไม่ใช้ พ.ร.ก.ฉุกเฉิน ตอนนี้ก็ยังมีการศึกษากันอยู่ ตรงนี้จำเป็นหากต้องยกเลิก พ.ร.ก.ฉุกเฉิน ท่ามกลางในสถานการณ์ของโลก ยังมีการติดเชื้ออยู่เป็นจำนวนมาก อันนี้คณะกรรมการต้องมีการพูดคุย และนำเสนอ ท่าน ผอ.ศูนย์ฯ ต่อไป ตอนนี้ก็ต้องขอความร่วมมือในการใช้ พ.ร.ก.ฉุกเฉินนี้ต่อไป จนถึงสิ้นเดือน พ.ค.มีแนวโน้มหรือไม่ เมื่อสถานการณ์ติดเชื้อโควิด-19 ในประเทศ มีการผ่อนคลาย แล้วจะมีโอกาสให้คนไทยเดินทางกลับมาจากต่างประเทศได้เพิ่มมากขึ้นหรือไม่ โฆษก ศบค. กล่าวว่า ที่ประชุมใหญ่มีการพูดคุยกันว่า จะมีการอนุญาตให้คนไทยที่เดินทางกลับมาไทยเพิ่มมากขึ้นหรือไม่ ตอนนี้ สธ. ก็มีความผ่อนคลายมากขึ้น เพราะสถานการณ์ของไทยเรา ก็สามารถควบคุมการติดเชื้อได้ในระดับหนึ่ง และที่ประชุม ศบค.ได้มีการหารือผู้เกี่ยวข้องทั้งหมด ตอนนี้ตัวเลขคนเดินทางเข้าไทยมา ก็จะผ่อนคลายขึ้น ตัวเลขก็จะเดินทางเข้ามาได้มากขึ้น จากวันละ 200 คน เพิ่มเป็นวันละ 300 คนได้ แต่เราก็ต้องประกอบด้วย 3 พร้อม 1. มีคนลงทะเบียน 2. มีเครื่องบินบินกลับมา และ 3. มีพื้นที่รองรับ ของฝ่ายรัฐบาล ตอนนี้ไทยก็พร้อมเต็มที่ เหลือก็คือต้องหาเครื่องบินกลับมา เนื่องจากตอนนี้หาเครื่องบินกลับมาได้ยาก
โฆษก ศบค. ยอมรับ แนวโน้มอนุญาตคนไทยจากต่างประเทศเดินทางกลับไทยต่อวันได้มากขึ้น หลังสถานการณ์โควิด-19 ในประเทศควบคุมได้ดีระดับหนึ่ง แจง แพลตฟอร์ม ไทยชนะ กับแอปพลิเคชัน หมอชนะ ต่างอย่างไร 
โควิด-19,ไวรัสโคโรนา,ศบค.,ไทยชนะ,หมอชนะ,ทวีศิลป์ วิษณุโยธิน,คนไทยเดินทางกลับ,ข่าวทั่วไป